ΤΟ NETFLIX ΠΑΡΟΥΣΙΑΖΕΙ
ΣΑΣΑ 2019
ΜΑΡΚΟΥΣ 2019
ΣΑΣΑ ΚΑΙ ΜΑΡΚΟΥΣ 2003
ΣΑΝ ΦΡΑΝΣΙΣΚΟ 1996
Εγώ κι ο μπαμπάς θα δουλεύουμε μέχρι αργά.
Φτιάξε κάτι να φας, μη δεις τηλεόραση.
Τι θα κάνετε στην επέτειό σας;
Δεν ξέρω, Κλαρίσα.
Δεν θα με ενοχλούσε μια ήσυχη βραδιά στο σπίτι.
Καλά θα ήταν να κάνατε κάτι ιδιαίτερο.
Τι σκέφτεσαι;
Δεν ξέρω.
Θέλεις σούπα;
Η μαμά μου μου είπε να σε ρωτήσω.
Φτιάχνει πάρα πολύ και μου τη δίνει σε θερμός για το σχολείο.
Δεν κάθεται κανείς μαζί μου.
Μόνο στο άλλο παιδί με το θερμός. Δεν θέλω τέτοιους χαμένους.
Πλάκα κάνω.
-Φαντάζεσαι να το έκανα αλήθεια; -Το πίστεψα.
Ότι μου έκλεισες την πόρτα στα μούτρα.
Το έκανα, για πλάκα.
Δεν θα το έκανα σ' εσένα. Είσαι ο κολλητός μου.
Και θα καθόμουν και μαζί σου αν είχες θερμός.
Δεν την αντέχω.
Χαίρομαι που το είπες, το έκανε πιο αστείο.
Μαμά! Τέλος το θερμός με τη σούπα!
Για δες. Δεν φαίνεται υπέροχη;
Και παραπάνω.
Η κίμτσι-τζιγκέ είναι απλή σούπα,
αλλά για αυτό είναι τόσο καλή.
Σημασία έχουν τα συστατικά.
Μυρίζει υπέροχα, κυρία Κιμ.
Σάσα, σου έχω πει να με λες Τζούντι.
Εμείς οι Κορεάτες χρησιμοποιούμε ψαλίδι για τα πάντα.
Λαχανικά, νούντλς...
Και στα παιδιά μας.
-Θα δοκιμάσεις; -Ναι.
Για δες. Έχεις ταλέντο εσύ.
Ευχαριστώ... Τζούντι.
Σίγουρα δεν είσαι Κορεάτισσα;
Ζωγράφιζα ένα σπουργίτι στη φωλιά του.
Είχα ζωγραφίσει τη φωλιά, κι εκεί που ζωγράφιζα το σπουργίτι,
εκείνο πέταξε.
Τότε έμαθα...
να ξεκινάω από όσα δεν πετούν.
Μου δίνεις λίγα λεφτά;
Γιατί;
Είναι Παρασκευή βράδυ, σκέφτηκα να βγούμε με τη Σάσα.
-Γεια, Τζούντι! -Γεια.
Σταμάτα!
Τέλειο!
-Καλό ήταν. -Ναι;
-Τώρα τραβάω... -Το αφήνεις.
-Και μετά κάνουμε πίσω; -Μετά το αφήνεις.
Όχι, μετά το βάζεις εκεί πάνω.
Κι αυτό ήταν.
Ψαρεύεις.
-Έτσι είναι το ψάρεμα; -Έτσι είναι.
Δεν έχει πλάκα;
Ξέρεις τι θέλω να πιάσω;
-Τι; -Ένα χάμπουργκερ.
Μάρκους!
Μπαμπά, τι έγινε;
Κύριε Κιμ;
Είστε καλά;
Έγινε ένα ατύχημα.
Δεν βρίσκω τα φίλτρα του καφέ. Δεν ξέρω πού τα έβαζε.
Πάμε σπίτι.
Δεν ξέρεις τους στίχους, έτσι;
Είναι D'Angelo.
Ξέρω και χωρίς στίχους ότι είναι συναισθηματικό
και γεμάτο μελωδικά συναισθήματα.
Χαίρομαι που σε βλέπω να γελάς.
Θεέ μου. Συγγνώμη, Μάρκους.
Δεν ξέρω τι...
Είσαι εντάξει;
-Ναι. -Ναι;
Μια χαρά.
-Εσύ πώς είσαι; -Τέλεια.
Πότε πήρες το προφυλακτικό;
Στην πρώτη γυμνασίου.
Ποιος σου έμαθε να το φοράς;
Είχε έρθει μια κυρία στο σχολείο μας.
Μας έκανε μάθημα σεξουαλικής αγωγής.
Το φόρεσε σε μια μπανάνα.
Έκανες εξάσκηση με μπανάνα στο σπίτι;
Δεν χρειαζόμουν μπανάνα στο σπίτι.
Το αμάξι σου μυρίζει παρμεζάνα.
Ναι, παρμεζάνα μυρίζει.
Έχω παρμεζάνα στο ντουλάπι του συνοδηγού.
-Θες να πάμε για φαγητό; -Ναι.
Συγγνώμη, δεν...
-Δεν χρειάζεται αυτό. -Όχι; Εντάξει.
Φέρεσαι παράξενα.
Εσύ φέρεσαι παράξενα.
Να. Γιατί έκανες έτσι;
-Παράξενο. -Έτσι αναπνέω εγώ.
Ναι, το ξέρω τώρα.
Όχι, για χαριτωμένο το είπα.
Επειδή κάναμε σεξ.
Κατάλαβα. Ευχαριστώ, Μάρκους.
Δική σου ιδέα ήταν, εντάξει;
Πλάκα κάνεις;
Με φίλησες με γλώσσα.
Μου έβγαλες το εσώρουχο.
Σε λυπήθηκα που θα πήγαινες να σπουδάσεις παρθένος.
Θα έλεγα ψέματα.
Δεν θα σπουδάσω.
Πότε το αποφάσισες; Γιατί όχι;
Δεν θα σου εξηγώ τα πάντα.
Κοίτα, Μάρκους...
Ξέρω ότι θρηνείς για τη μαμά σου.
-Κι εγώ την έχασα. -Δεν ήταν μαμά σου.
Έτσι; Δική μου ήταν.
Το ότι είσαι συνέχεια σπίτι μας, τρως και βλέπεις τηλεόραση εκεί,
επειδή οι γονείς σου δεν νοιάζονται,
δεν σημαίνει ότι ξέρεις τι νιώθω.
Είσαι πολύ μαλάκας.
Σκατά.
Καλώς ήρθατε.
Ψήνουμε από το 1954.
Θα θέλατε ένα μπέργκερ;
Μπορείτε να το φάτε στο αμάξι σας όσο θα κλαίτε.
ΜΑΧΑΙΡΙΑ + ΕΛΕΟΣ
ΣΑΣΑ ΤΡΑΝ; Η ΚΑΛΥΤΕΡΗ ΝΕΑ ΣΕΦ ΤΟΥ ΛΟΣ ΑΝΤΖΕΛΕΣ
ΤΑ ΠΑΝΤΑ ΓΙΑ ΤΗ ΣΑΣΑ ΤΡΑΝ
-Θα αργήσεις. -Περιμένω τον Μπράντον.
-Ας πούμε για το Σαν Φρανσίσκο. -Παιδιά!
Ντάμπλινγκς λαχανικών είναι. Όχι όρχεις λεμονόχορτου.
-Ισιώστε τα. -Μάλιστα.
Σαν Φρανσίσκο. Ανοίγεις νέο εστιατόριο,
σε θέλω εκεί μόνιμα άμεσα.
-Ωραία, Σαρίς. -Σας παρήγγειλα σπίτι.
Ωραία.
Η μαμά σου θα σε πάρει από το αεροδρόμιο. Μου το έκλεισε όταν είπα για ταξί.
Τα πουρμπουάρ είναι ο χειρότερος φόβος τους.
-Για αυτό κουρεύομαι μόνη μου. -Δεν φαίνεται.
-Καλά είμαι; -Ναι.
-Όλα καλά; -Ναι.
-Ωραία. -Νερό;
-Από το κενό στα μπούτια σου; Όχι. -Ευχαριστώ που το είπες κενό.
Φοράω και ανάποδα το λαστέξ μου.
Ανοίγει στη λάθος τρύπα. Δεν προλαβαίνω να αλλάξω.
-Πώς νιώθεις; -Τρελά έγκυος.
Και θυμωμένη με τη Μίντλετον.
Σκεφτόμουν τις φωτογραφίες που έβγαλε
κανένα τρίωρο μετά τη γέννα της.
Φορούσε βασιλική πάνα. Σίγουρα.
-Μη μιλάς για τέτοια μπροστά σε πελάτες. -Εντάξει.
-Τι με ρώτησες; -Γεια.
Γεια.
Είσαι υπέροχη.
-Έτοιμη; -Ναι.
Καλά να περάσετε. Εγώ θα μείνω εδώ να μοιάζω με χοντρή Μέγκαν Μαρκλ.
Είμαστε στο γκαλά του Operation Smile με τη διάσημη σεφ Σάσα Τραν,
την ιδιοφυΐα πίσω από το εστιατόριο Μαχαίρια και Έλεος,
και τον αρραβωνιαστικό της και υπεύθυνο εστιατορίων, Μπράντον Τσόι.
Μπράντον, έχεις αναδείξει
πολλούς σταρ της μαγειρικής παγκοσμίως.
Ζηλεύουν ποτέ την προσοχή που δίνεται στη Σάσα;
Ελπίζω να ζηλεύουν λίγο,
αλλά όχι αρκετά για να με απολύσουν.
Είστε φοβερό ζευγάρι.
Τι γλυκό.
Σημαντικό γκαλά, έτσι;
Θα βάλω μουσική, εντάξει;
ΚΑΛΩΣ ΗΡΘΑΤΕ ΣΤΟ ΣΑΝ ΦΡΑΝΣΙΣΚΟ
Τι κάνεις;
Καπνίζω χόρτο και χορεύω. Θέλεις;
-Όχι. -Έλα, μπαμπά.
Σε προκαλώ σε μάχη.
Αφού το λες έτσι.
Εντάξει, σταμάτα. Νίκησες.
Έλα.
Πρέπει να φύγουμε.
Έχουμε να βάλουμε έναν καινούργιο καυστήρα.
Να μαντέψω, καινούργιο χιπστεράδικο με ντόνατ;
Όχι.
Σάντουιτς από φρέσκο ψωμί με ροσμπίφ.
Απίστευτο.
Τι λες για τέτοια λουλούδια για τον γάμο;
Θα κάνω με τα μαύρα λουλούδια ό,τι με το παγωτό σως ψαριού.
-Εντάξει. -Ωραία.
Δεν θέλω να είμαι βαρετή νύφη.
-Να έχει λίγο χρώμα. -Να σου πω;
Ναι.
Φυσικά. Τι είναι;
Το σκεφτόμουν πολύ.
Αν συμφωνείς, θέλω να αναβάλουμε τον γάμο.
Όχι ότι δεν θέλω να παντρευτώ.
Όμως, προέκυψε μια ευκαιρία
να πάω στην Ινδία με τον Χοσέ Άντρες.
Τον σεφ του Bazaar;
Ακριβώς.
Ανοίγει εστιατόριο εκεί και ξέρει για τα δύο χρόνια μου
στο Κασμίρ με την Άλις Γουότερς.
Θέλεις να πάω μόνη στο Σαν Φρανσίσκο;
Αυτό είναι το ωραίο.
Θα είμαστε σε νέα περιβάλλοντα. Θα είμαστε μακριά...
μαζί.
Προτού δεσμευτούμε ισόβια.
Θέλω να το κάνουμε σωστά.
Ώστε όταν παντρευτούμε...
...να είναι ο καλύτερος σύζυγος.
Οπότε, είναι καλό και για τους δυο.
Σοβαρά; Τι στην ευχή γίνεται;
-Θα λείπει μισό χρόνο. -Σταμάτα.
Έφυγε σήμερα για Ινδία.
Τη γνωστή Ινδία;
-Τη χώρα; -Την Ινδία.
Αντί να παντρευτεί, θα το παίξει Eat, Pray, Love;
Και στο μεταξύ, θα βγαίνουμε με άλλους.
Τι πράγμα;
Θα βγαίνουμε με άλλους.
Για να σιγουρευτούμε ότι ανήκουμε μαζί.
Θα είναι σαν το Bachelorette.
Το Σαν Φρανσίσκο ήρθε την κατάλληλη στιγμή.
Θα φύγω, θα ξεκουραστώ.
Θα πάω στο ενυδρείο να θαυμάσω...
τον λευκό αλιγάτορα. Όλα καλά!
Πάω να κάνω την απογραφή.
Θεέ μου.
Συγγνώμη. Ήθελα τη σως στρειδιού.
Εντάξει.
Μη δώσεις την καρδιά σου σε κανέναν.
Ευχαριστώ, σεφ.
ΧΑΡΙ ΚΑΙ ΓΙΟΣ ΘΕΡΜΑΝΣΗ ΚΑΙ ΚΛΙΜΑΤΙΣΜΟΣ - ΑΠΟ ΤΟ 1972
Κύριε Κιμ!
Περίμενε...
-Βερόνικα! -Ναι.
-Γύρισες; -Γεια.
Θεέ μου, πόσα χρόνια πέρασαν;
Θεέ μου. Νομίζω ότι έχω να σας δω από το λύκειο.
Βερόνικα;
Μάρκους!
Γεια!
Θεέ μου! Γεια!
Εντάξει.
Θα φέρω τα υπόλοιπα.
-Για δες. Πολύ χαίρομαι που σε βλέπω. -Ναι.
Κι εγώ.
Βλέπω πάνε τα πίρσινγκ σου.
Όχι, όχι όλα.
Ευχαριστώ που μας προσέλαβες και συγχαρητήρια για το σπίτι και το μωρό.
Ευχαριστώ, μα δεν είναι σπίτι μου.
Βι, ο πάγκος είναι ψηλός. Θα χρειαστώ σκαμπό για...
Πώς πάει;
Για δες ποια είναι εδώ.
Για δες...
Ποια είναι στο σπίτι. Εσύ!
Φοβερό.
Γεια σου, Μάρκους.
Γεια σου, Σάσα.
Γεια. Γεια σου.
Τι λέει;
-Πάει καιρός. -Ναι.
Πάει πολύς καιρός.
Όμως ξέρεις, ο καιρός περνάει και τώρα είναι σύγχρονο...
Είμαστε εδώ, κάτι φοβερό.
Φαντάζομαι...
ότι ήρθες για το κλιματιστικό;
Για τη φόρμα λες; Όχι, απλώς είναι άνετη.
Ωραία.
Νόμιζα ότι μετακόμισες στο Λος Άντζελες.
Ναι.
Θα νοικιάσω το σπίτι για δύο μήνες.
Ανοίγουμε εστιατόριο.
Τότε γιατί βάζεις κλιματιστικό...
Πλάκα κάνεις! Η Σάσα Τραν!
Κύριε Κιμ. Θεέ μου.
Για δες.
Δεν έχετε αλλάξει καθόλου. Πώς γίνεται αυτό;
Πλένω το πρόσωπό μου με σαμπουάν.
Δεν το πιστεύω ότι σε βλέπω. Δεν περιμέναμε να γυρίσεις.
Είσαι σαν Ασιάτισσα Όπρα.
Πόσα λεφτά έχεις τώρα;
Ρωτάει σοβαρά.
Διάβασα ότι παντρεύεσαι.
Με εκείνον τον μάνατζέρ σου.
Καλός φαίνεται!
Τον περίμενα μικρότερο, αλλά...
μια χαρά.
Πόσο είναι;
Είναι νεαρός πενηντάρης.
Κάνει πολλή καποέιρα.
Ψωνίζει από το...
Under Armour.
Και έχει...
57.000 ακόλουθους στο Instagram.
Ωραία. Εγώ κι ο Μάρκους
θα κανονίσουμε το κλιματιστικό.
Να επενδύσεις στο μαρούλι.
Η λαχανίδα είναι μόδα μόνο.
Το έκανες επίτηδες.
Περίμενα μόνο τον κύριο Κιμ.
Δεν είχα ιδέα ότι δούλευε με τον Μάρκους.
Η εταιρία λέγεται "Χάρι και Γιος".
Δεν πρόσεξα το "Γιος".
-Αλήθεια. -Ό,τι πεις.
Δεν έπιασε το σχέδιο.
Νόμιζα ότι θα το έπαιζες Bachelorette.
Ναι, με ξένους.
Όχι με τον Μάρκους Κιμ.
Έχουμε πολλή ιστορία.
Και δεν είναι ο τύπος μου πια.
Επειδή δεν είναι μαλάκας;
Είναι μαλάκας. Αλλά κρυφός μαλάκας.
Σαν κάτι ωραίους τύπους με μούσι
που σε πλησιάζουν στον δρόμο,
σε ρωτάνε τι κάνεις,
και μετά συνειδητοποιείς ότι κρατάνε ντοσιέ
και ζητούν να κάνεις δωρεά για χλωρίδα και πανίδα προς εξαφάνιση.
Σε παραπλανούν.
Αυτό θα το πάρω ως "ίσως".
Κλείνω. Η Ντενίς θέλει να συζητήσουμε το παιδικό.
Δεν θέλει με τίποτα πιγκουίνους.
Αυτός εδώ φοράει και σκουφί.
Χαριτωμένο. Δεν ήξερα ότι κρυώνουν.
Νομίζω ότι αυτό είναι φαντασία.
Πάντα μπερδεύω το φανταστικό με το αληθινό.
-Σ' αγαπώ! -Κι εγώ. Καληνύχτα.
Δες πισίνα.
Και ποιος δεν έχει πισίνα;
Ο Μάρκους.
Το άλλο εστιατόριο είναι μη-θρησκευτικό, βιετναμέζικο φιούζιον.
Αυτό στο Σαν Φρανσίσκο θα πάει ένα βήμα παραπέρα.
Θα είναι διαθρησκευτικό.
Ναι!
Παρεκβατικό, ανατρεπτικό, υπερβατικό.
Υπέροχα!
Εξαιρετικές ιδέες όπως πάντα. Ευχαριστώ.
Καταντάει κουραστικό αυτό;
Η δουλειά μου; Όχι, τη λατρεύω.
-Όχι, η φωνή σου στο τηλέφωνο. -Η ποια;
Η φωνή που χρησιμοποιείς στο τηλέφωνο.
"Υπέροχα! Εξαιρετικά όπως πάντα. Ευχαριστώ".
Πρώτ' απ' όλα, κάνεις σαν καρτούν.
Μεγάλη αγένεια, Μάρκους.
Ειδικά αν σκεφτείς ότι σε πληρώνω.
Είναι αστείο, επειδή ξέρω ότι δεν μιλάς έτσι.
Δεν με ξέρεις εδώ και καιρό.
Και έχεις δει πώς είσαι με τη φόρμα;
Σαν άστεγος αστροναύτης.
Παιδιά, πάω στο εστιατόριο,
αλλά σας έφερα μπουρίτο για πρωινό.
Έφαγα ήδη ένα. Δύο.
-Ποιος μετράει; -Τέλεια.
Ευχαριστώ, Βερόνικα!
Όχι σ' εμένα τη φωνή τηλεφώνου.
Απλώς το ρυθμίζεις...
και το ξεχνάς.
Όπως στη διαφήμιση.
-Ποια διαφήμιση; -Δεν θυμάμαι.
Αν υπάρξει κανένα πρόβλημα, κάλεσέ μας.
Ευχαριστώ, κύριε Κιμ.
-Ευχαριστώ, Μάρκους. -Παρακαλώ, Σάσα.
Περίμενε. Κάλεσες τη Σάσα στη συναυλία;
Θα της αρέσει.
-Συναυλία. -Hello Peril. Η μπάντα του.
-Να πας. Είναι πολύ καλοί. -Άσ' το.
-Οι Hello Peril υπάρχουν ακόμη; -Εδώ και 16 χρόνια.
-Θα σου φέρω φυλλάδιο. -Όχι.
-Είναι στο αμάξι. -Γιατί να...
-Συνεχίζετε με όλα τα μέλη; -Όχι, μόνο εγώ κι ο Κουέιζαρ.
Θυμάσαι τον Τόνι Γκιλ; Τον πήραμε κι εκείνον.
Μόνο την ντράμερ, την Τζίντζερ, δεν ξέρεις. Φοβερή.
Μεγάλωσε με τρεις μητέρες.
Θα ξόδευαν πολλά σε ταμπόν.
Για να δω.
ΠΑΡΑΣΚΕΥΗ 10 ΜΑΪΟΥ
Έχω δύσκολο πρόγραμμα...
-Εντάξει. -Αν αλλάξει.
Πρέπει να το πω.
Εκπλήσσομαι που χάσατε επαφή. Ήσασταν πολύ κοντά.
Πάντα πίστευα...
ότι ίσως να καταλήγατε μαζί.
Μπαμπά! Έλεος!
Ωραία...
Ναι.
HELLO PERIL ΣΧΕΤΙΚΑ ΜΕ ΕΜΑΣ
Η ΚΑΛΥΤΕΡΗ ΝΕΑ ΣΕΦ: ΣΑΣΑ ΤΡΑΝ
ΤΟ ΜΕΝΟΥ ΤΩΝ ΑΓΙΩΝ
Για το σχέδιο ακολουθούμε τη φιλοσοφία σου,
τονίζοντας την αρχική αρχιτεκτονική του χώρου.
Εδώ σκέφτομαι να μπει μεγάλο κοινό τραπέζι με καρέκλες Gubi.
Εδώ, τραπέζι για δύο με καρέκλες Gubi.
Τραπέζι για τέσσερις με καρέκλες Gubi εδώ.
Και στη γωνία εδώ, τραπέζι για έξι με...
Να μαντέψω, καρέκλες Gubi!
Σκεφτόμουν με ψηλή πλάτη.
Όμως, εσύ είσαι το αφεντικό.
Μπορούμε να βάλουμε Gubi.
Δεν ξέρω καν πώς είναι οι Gubi.
Μοιάζουν λίγο με καρέκλες.
Δηλαδή έχουν...
Έχουν αυτά τα...
τέσσερα...
πόδια. Δεν ξέρω γιατί κάνω έτσι.
Συγγνώμη.
Σάσα!
Γεια!
Σάσα!
Σάσα; Είσαι μέσα;
-Τι θέλουν εδώ οι γονείς μου; -Δεν ξέρω.
-Όλο Gubi έλεγα. -Ναι.
Ξέφυγα.
-Ίδρωσε λίγο το χείλος σου. -Θα με απολύσει;
Όχι. Θα βάλει εμένα να το κάνω.
Γεια!
Γεια.
Τι κάνεις;
-Είναι τρελό που ήρθατε. -Ποιος σε πήρε από το αεροδρόμιο;
Πήρα ταξί.
Όχι.
Πλήρωσες πουρμπουάρ;
Όχι, πήδηξα από το παράθυρο όταν έκοβε ταχύτητα.
Τι θέλετε εδώ;
Η Βερόνικα έβαλε στο Facebook ότι είσαστε εδώ.
Κάποιος με φωνάζει για τις καρέκλες Gubi.
Χαιρόμαστε που γύρισες.
Πουλήσαμε το μαγαζί κι έχουμε πολύ χρόνο.
Θα κάνουμε πάρτι γενεθλίων για τον γιο του ξαδέρφου σου, τον Μπάρι.
Θα δεις το νέο σπίτι.
Δεν περίμενα να μ' αρέσει η σύνταξη, αλλά καλή είναι.
Χθες έβαλα ταΐστρα σε ένα δέντρο.
Τέλεια, μπαμπά, αλλά ξέρετε...
θα είμαι απασχολημένη εδώ.
Έχω δύο μήνες να διακοσμήσω, να σχεδιάσω το μενού, να βρω προμηθευτές.
Μετά πάω στη Νέα Υόρκη να το ξανακάνω.
Ποια μέρα;
Έχω κάποιον εκεί να σε πάρει.
Δεν θα πληρώσεις.
ΡΑΓΚΑ
ΜΟΝΟ ΜΕΛΗ ΤΗΣ ΜΠΑΝΤΑΣ
Θα χαρείτε που με προσλάβατε.
Τα μπλουζάκια της μπάντας φεύγουν σαν τρελά.
Πλάκα κάνεις.
Πόσα πουλήσαμε;
Εννιά.
Δύο τα έστειλαν πίσω, οπότε...
επτά.
-Επτά; -Κι έχω κι αυτά.
Hello Peril.
Πού κολλάνε τα μπαλάκια τένις;
Από πότε είχε λογική η μπάντα;
Καλά.
Ίσως να έχουμε καλύτερες πιθανότητες
να τα πουλήσουμε αν παίξουμε...
σε μεγαλύτερα μαγαζιά.
Να μιλήσουμε για εντάσεις;
Είμαι θυμωμένη με δύο από σας.
Μάρκους, ρώτησες στο Σάουθιζ για τις Πέμπτες;
Ναι... Όχι.
Δεν μ' αρέσει.
Εντάξει, λογικό.
Αν και είναι τρεις φορές μεγαλύτερο από δω.
Είναι στην άλλη άκρη της πόλης. Δεν μας ξέρουν εκεί.
Αφού δεν έχουμε παίξει εκεί!
Είναι όπως όταν δεν δοκίμαζες κρύο καφέ
επειδή δεν τον ήξερες.
Μου πήρε έναν χρόνο να σε πείσω να δοκιμάσεις
και τι έγινε μετά;
-Τι λατρεύεις τώρα; -Τον κρύο καφέ.
Τον κρύο καφέ.
Είμαι θυμωμένη με τον Τόνι και τον εαυτό μου.
Θύμωσα με τον εαυτό μου, επειδή με εκνευρίζει ο Τόνι.
Ευχαριστούμε πολύ!
Σειρά των Hello Peril.
Μην τους χάσετε.
Τι λέει, παιδιά;
Τι λέει, Σαν Φρανσίσκο;
Ναι!
Είμαστε οι Hello Peril,
σας φέρνουμε πάντα φοβερή μουσική.
Παρεμπιπτόντως,
σας αρέσει το τένις;
Εντάξει.
Είναι φοβερό άθλημα,
-κι έχουμε μπάλες τένις Hello Peril. -Ναι.
Νόμιζα ότι γύρισαν το Boys Don't Cry εδώ.
Ποια σκηνή;
Όχι κάποια καλή.
Ορίστε.
Λοιπόν, κυρίες και κύριοι.
Έτοιμοι για μουσική;
Πάμε.
Ευχαριστώ που ήρθες.
Φυσικά.
-Γεια σας -Έτσι χαιρετούμε
Αυτό λέμε κάθε μέρα Όταν σας βλέπουμε
Είμαστε οι Hello Peril, μπάντα τεσσάρων
Έχουμε μελωδίες που διασκεδάζουν Και διδάσκουν
Σας χαιρετάμε όλους εδώ απόψε
Χαιρόμαστε που μπήκατε στη ζώνη μας Και αύριο...
Είναι καλοί.
Να πείτε σε φίλους κι εχθρούς Ότι μείνατε με στόμα ανοικτό
Γεια σας, είμαι ο Μάρκους
Φέρνω στίχους στο κορμί σας
Είμαι διάσημος επειδή είμαι κουλ
Θέλετε τροφή για σκέψη; Εμείς την έχουμε
Έξυπνοι Παρά το χωράφι χόρτου που καπνίζουμε
Η πόλη αυτή κορόιδα δεν είχε
Μέχρι που ήρθαν Hummer Και εποίκησαν τους δρόμους
Αν δω κι άλλον χίπστερ να ανοίγει καφέ
Θα ρίξω κάνα χτύπημα καράτε
Μπορώ να κάνω βαθύ κάθισμα.
-Πρόσεχε. -Εντάξει.
Τέλειος στόχος Πετύχαμε σπουργίτι με βελάκι
Hello Peril, εδώ είσαστε
Για τη γιορτή του μωρού το θέμα θα είναι ο ζωολογικός κήπος.
-Ζωολογικός; -Ναι.
-Ασφαλής επιλογή. -Όχι.
Θα αλλάζω πάνες για χρόνια.
Δεν θέλω να μυρίζω σκατά στη γιορτή.
Δεν θα φέρω ζωολογικό...
Όχι! Η Σάσα και η Βερόνικα;
-Τι λέει; -Τόνι, μια χαρά σε βλέπω.
Ευχαριστώ. Έτσι νιώθω.
Σκατά. Δεν είναι δικό μου, έτσι;
Όχι, της αρραβωνιαστικιάς μου.
-Της Ντενίς. -Τέλεια.
Είμαι σύμμαχος των ΛΟΑΤΚΙΑ.
Ευχαριστώ για αυτό που κάνεις.
Νόμιζα ότι δεν μπορούσες να έρθεις.
Άλλαξε το πρόγραμμά μου τελευταία στιγμή και είπα να έρθω.
Ναι, φυσικά.
Το διασκέδασα.
Είστε πολύ καλοί.
-Και θα γίνετε και μεγαλύτεροι. -Σίγουρα.
Δεν ξέρω αν το ακούσατε, αλλά πουλήσαμε επτά μπλουζάκια.
-Η Old Navy είστε; -Ναι.
Αν και θα ήθελα, δεν μπορώ να ακούσω άλλο.
Θα πάω να ελέγξω αν έπεσε ο πλακούντας.
-Γεια. Ευχαριστώ που ήρθες. -Πέρασα τέλεια.
-Γεια, Βι. -Η αγάπη είναι αγάπη.
Έλεος, Τόνι.
Θα κάνετε κάτι; Πεινάτε;
Εγώ θα έτρωγα.
Έχω πρωινό ξύπνημα αύριο, αλλά ευχαριστώ για την πρόσκληση.
Έσκισες, μωρό!
Η καλύτερη συναυλία σας, μωρό!
Θεέ μου, ξέχασα.
Εγώ...
πρέπει να...
ψηφίσω.
-Μωρό, ήταν φοβερό. -Τζένι!
Τζένι, από δω η Σάσα. Σάσα, η Τζένι.
Θεέ μου.
Η Σάσα Τραν;
Εντάξει.
Πολλά μαλλιά...
στο στόμα μου.
Χαίρομαι πολύ που σε γνωρίζω επιτέλους.
Κι εγώ χαίρομαι.
Ο Μάρκους μου είχε πει ότι ήσασταν φίλοι, αλλά δεν τον πίστευα.
Είμαι μεγάλη θαυμάστρια.
Πρέπει να με αφήσεις να σου μαγειρέψω.
Έχει πρωινό ξύπνημα.
Όχι και τόσο πρωινό.
Αλήθεια;
Φαίνεται υπέροχο.
Ευχαριστώ.
Λουκάνικο Βιέννης;
Ναι.
Πολύ καλό.
Της αρέσει.
Η μαγειρική μου αρέσει στη Σάσα Τραν.
Πώς γνωριστήκατε;
Η κοινότητα νέων με την οποία συνεργάζομαι...
παρουσίαζε παραστατική τέχνη για το παράνομο εμπόριο τροπικών πουλιών
και...
έπαιζαν και οι Hello Peril.
Τον είδα να παίζει και τον ερωτεύτηκα.
Έχουν περάσει σχεδόν πέντε μήνες.
-Το πιστεύεις; -Πέντε μήνες!
Ήμουν πολυγαμική προτού παντρευτούμε.
Μισό λεπτό...
είστε παντρεμένοι;
Όχι, δεν είμαστε.
Όχι με την παραδοσιακή, ετεροκανονική έννοια.
Είμαστε παντρεμένοι πνευματικά και σεξουαλικά.
Όχι κυριολεκτικά, όμως.
Η Τζένι είναι φοβερή.
Δουλεύει με παιδιά φτωχών οικογενειών,
τους διδάσκει θέατρο και μουσική. Μου έχει μάθει πολλά
για το πώς να έχω επίγνωση για τον κόσμο.
Τέλεια.
Παρεμπιπτόντως, αυτά είναι πιάτα της Πόλα Ντιν,
της ρατσίστριας σεφ.
Το ξέρω. Για αυτό τα έκλεψα.
-Άλλο ένα. -Άλλο ένα!
Δεν χρειάζεται να με πας σπίτι. Θα πάρω Uber.
Αν σε κάνει να νιώθεις καλύτερα, θα σε χρεώσω.
Δεν θα με κάνει.
Λοιπόν...
η Τζένι...
είναι ξεχωριστή.
Ναι, είναι...
πολύ ελεύθερη, ξέρεις;
Πώς κατάφερε να κάνει ράστα μια Ασιάτισσα;
Χρησιμοποίησε βελονάκι.
Και κάτω έτσι είναι;
Όχι, εκεί είναι θάμνος.
Μ' αρέσει κάπως, όμως.
Κοιμάται χωρίς παντελόνι, σαν σέξι ασιατικό αρκουδάκι.
Πλάκα κάνεις.
-Έχεις ακόμη το Corolla; -Και σε ίδια κατάσταση.
Οι κλειδαριές δεν δουλεύουν.
Ναι.
Τι κοιτάς;
-Τίποτα. -Γιατί κοιτούσες πίσω;
Δεν κοιτούσα. Απλώς...
Ο χειροπρακτικός μου λέει να...
Να κοιτάς πίσω;
-Ναι. -Επειδή κάναμε σεξ εκεί;
-Θεέ μου! -Για αυτό κοιτούσες.
Είναι προφανές.
Τι σκέφτεσαι τόσα χρόνια μετά;
Ότι είναι μικρότερο και πιο αηδιαστικό.
Ελπίζω να μιλάς ακόμη για το πίσω κάθισμα.
Παρεμπιπτόντως, θα ήταν ωραία, ξέρεις,
αν είχα χάσει την παρθενιά μου σε κανένα πιο κομψό μέρος.
Κάτω από ένα κιόσκι. Σε μικρό ξενοδοχείο.
-Σε μικρό ξενοδοχείο; -Ακριβώς.
Ποιος ήμουν; Δικηγόρος σε κρυφή σχέση με συνάδελφο;
Ήμουν 18. Δεν είχα λεφτά.
Ας τα μάζευες.
Ας τα έκλεβες.
Έκλεβες φιστίκια καθημερινά.
Δεν έκλεβα. Τα δοκίμαζα.
Για αυτό τα έχουν, για να τα δοκιμάζεις.
Το καλύτερο είναι το καλύτερο.
Πες στην Τζένι ότι απόλαυσα τον ενθουσιασμό της.
Όχι το λουκάνικο, όχι τη...
σκόνη μάκα που έβαλε στην κέτσαπ, αλλά...
την ενέργεια, το τσι της...
το γιν, το γιανγκ της, όλα.
Εντάξει.
Εντάξει, λοιπόν. Άντε γεια.
Γεια.
Πρέπει να ανοίξω από έξω.
Με το όπλο πάλι.
Αυτό μου έμεινε στα χέρια.
Τι είπες;
Αυτό μου έμεινε στα χέρια.
Ναι, εντάξει.
-Ευχαριστώ. -Γεια.
Γεια.
Το φόντο θα είναι καλλιγραφικό.
Και σε ρυζόχαρτο. Οι λευκοί τρελαίνονται για τέτοια.
Ένοχη.
Ήρθε ο τύπος για τα σερβίτσια. Ξέρω, πολλές δουλειές.
Πήραν από το Netflix. Θέλουν να αναλάβεις το κέιτερινγκ για ένα πάρτι.
-Για Το Στέμμα; -Όχι.
Για τη νέα σειρά του Κέβιν Τζέιμς. Παίζει τον Φραγκλίνο.
Εντάξει, ναι.
-Γιατί όχι; -Ωραία.
ΜΠΡΑΝΤΟΝ ΤΣΟΪ
Η Πάντμα Λάκσμι είναι αυτή;
Κάνει τον εργένη με τη Λάκσμι;
Την ηλίθια, όμορφη, ταλαντούχα Πάντμα Λάκσμι.
ΜΑΡΚΟΥΣ ΚΙΜ
ΡΑΣΤΑ ΓΙΑ ΑΣΙΑΤΙΣΣΕΣ
Τι κάναμε πριν το Ίντερνετ;
Θα συμπληρώσω την αίτηση για την οντισιόν.
Ευχαριστώ, αναρωτιόμουν όλη νύχτα.
Ρωτάνε αν είμαστε παντρεμένοι στην αίτηση.
Πολύ παράξενο. Μάρκους;
Μ' ακούς ή στέλνεις μηνύματα;
-Ακούω. -Πήρα στο Σάουθιζ.
Πρέπει να περάσουμε από οντισιόν.
-Με άλλες 100 μπάντες. -Ναι, τουλάχιστον.
Δεν είναι τέλειο;
Έχω μια ερώτηση.
Πες το.
Γιατί δεν ήρθες για φαγητό;
Πότε;
Μετά τη συναυλία.
Θα πηγαίναμε όλοι να φάμε και...
ήρθε η Τζένι και έφυγες.
Ναι, αυτό...
Ξέρεις, είχα...
-Τι; -Ξέρω τι.
-Έλεγες κάτι. -Εσύ...
Ρωτάω γιατί έφυγες.
Και είπες κάτι μετά;
-Όχι. -Έλεγες γιατί έφυγα.
Όχι, εσένα ρωτάω.
Σωστά.
Ξέχασες το ψέμα σου;
-Το ξέχασα. -Ναι.
Τέλος πάντων.
Τελειώσαμε εδώ; Θέλω να καπνίσω χόρτο,
μα δεν θέλω να δείξω ασέβεια.
Κι εγώ. Άναψέ την.
-Καταπίεσε το σκοτάδι. -Ναι.
Μπάρι.
Πάντα χαίρομαι να βλέπω τη διάσημη ξαδέρφη μου.
Ευχαριστώ για την πρόσκληση.
Το πιστεύεις όλο αυτό;
Ξέρεις τι μου πήραν όταν έγινα οκτώ;
Σαγιονάρες.
Πάντως είναι πολύ καλοί νονοί.
-Είναι πολύ κοντά με τον Λίαμ. -Μπράβο για τον Λίαμ.
Ενίοτε το παρατραβούν.
Όπως με τη σωσία της Νταϊάνα Ρος.
Τι κάνει σωσίας της Ρος σε πάρτι οκτάχρονου;
Τη βρήκαν πιο φθηνή από της Μπιγιονσέ.
Πότε θα μάθεις το φύλλο;
Θα το μεγαλώσω χωρίς φύλλο και μη-δυαδικά, οπότε πάρε γκρι ρούχα.
Τα κατάφερες.
-Ευχαριστώ για την πρόσκληση. -Ναι.
-Τι λέει, Βι; -Ξέρεις.
-Ξέρω. -Ναι.
Ήρθε κι ο μπαμπάς σου.
-Λεμονάδα; -Ευχαριστώ.
Είμαι ο Χάρι.
Μεγάλος φαν της Ρος.
Κάθι. Μεγάλη φαν της λεμονάδας.
Δεν ήξερα τι να του πάρω, οπότε πήρα Lego.
Εσύ τι έφερες, Σάσα;
Τα παιδιά θέλουν σοκολάτα.
Μαύρη σοκολάτα με τσάι και θαλασσινό αλάτι;
Ναι. Τα παιδιά ξέρουν ότι είναι τέλεια.
ΜΠΡΑΝΤΟΝ ΤΣΟΪ
Συγγνώμη, επιστρέφω.
Εντάξει.
Τι Lego;
Κόκκινα.
-Γεια! -Γεια.
Ξέρω ότι είπαμε να μη μιλάμε.
Όχι, δεν πειράζει.
Απλώς χθες...
έφαγα φλασιά.
Συνειδητοποίησα επιτέλους...
ότι χρειαζόμαστε καλύτερες ιδέες για την παγκόσμια προώθησή σου.
Η Πάντμα μού έφτιαξε πρωινό σήμερα, και συμφωνεί.
Το φαγητό σου μπορεί να είναι διηπειρωτικό.
-Μπράντον! -Διαθρησκευτικό...
Μπράντον!
-Τι; -Χέστηκα, εντάξει;
Χέστηκα για τις ιδέες σου.
Δεν με αγάπησες ποτέ. Μόνο τη δουλειά.
Έχασα τα αναπαραγωγικά χρόνια μου μ' εσένα!
Ελπίζω να έχεις χάλια κάρμα
και να γυρίσεις στην επόμενη ζωή σου ως μικρή σαύρα
και να σε πατήσει κάποιος πεζοπόρος!
Σου κάνω κωλοδάχτυλο.
Να κολλήσεις ελονοσία
και να χεστείς μέχρι θανάτου, μαλακισμένε χέστη!
Λίγο πιο ήρεμα, παρακαλώ.
Τρομάζεις τις κατσίκες.
Τελειώσαμε.
Ήταν σαν να είχα ερωτευτεί άγαλμα. Το σέξι άγαλμα
ενός Κορεάτη Έρικ από τη Μικρή Γοργόνα.
Ήταν υπερβολικά τέλειος.
Δεν ένιωθα ποτέ άνετα μαζί του.
Αν ήθελα να κλάσω,
έπρεπε να πάω σε άλλο δωμάτιο.
Ήταν τελείως εγωκεντρικός.
Όλο έλεγε πόσο υποστήριζε την καριέρα μου,
ενώ ενδιαφερόταν μόνο για τον εαυτό του.
Τόσοι άντρες λένε πόσο θέλουν μια δυνατή γυναίκα,
ενώ πραγματικά θέλουν μια μαζορέτα.
Οπότε, ναι. Θα πεθάνω μόνη μου σε ένα μεγάλο σπίτι
μέσα σε απόλυτη ησυχία. Το νιώθω, Μάρκους.
Ηρέμησε.
"Ηρέμησε"; Μόνο αυτό έχεις;
Είχα κι άλλα, αλλά μέχρι να τελειώσεις, τα ξέχασα.
Μιλούσες πολλή ώρα.
Ευχαριστούμε.
Απίστευτο που υπάρχει ακόμη το μαγαζί. Τι κάνουμε εδώ; Πάντα χάλια ήταν.
-Είσαι τρελή; -Όχι.
Τρώω εδώ δύο φορές τη βδομάδα. Δοκίμασε.
Ναι;
Γιατί το θυμόμουν τόσο χάλια;
Έτσι θυμάσαι τα παιδικά χρόνια σου.
Όλα είναι σκατά στο μυαλό σου, μα δεν ήταν έτσι.
Δίκιο έχεις.
Ωραίο είναι.
Και το μέρος ίδιο είναι.
Είναι ακόμη απογοητευμένες που δεν μιλάμε καντονέζικα.
Γεια!
Έμαθα. Καλύτερη εξυπηρέτηση.
Και δωρεάν σουμάι ενίοτε.
Όχι.
Όλα τα αμάξια έχουν κάρτα ΑΜΕΑ.
Σκληροί οι Κινέζοι.
Δες εδώ!
Βγαίνουν από το αμάξι αρτιμελείς.
Είστε διάσημοι!
Ναι!
Σ' αυτήν τη γειτονιά. Στο τετράγωνο μάλλον.
Είμαστε διάσημοι στο μισό τετράγωνο.
Κοροϊδεύεις, μα μπορείτε να γίνετε μεγάλοι.
Γιατί κάνεις έτσι; Παλιά έλεγες για περιοδείες.
Ο μπαμπάς μου με χρειάζεται εδώ. Εγώ τον φροντίζω.
Τον φροντίζεις;
Νομίζω ότι μπορεί και μόνος του.
Ναι, αλλά γερνάει, οπότε...
Δεν θέλεις κάτι παραπάνω; Δημιουργικά;
Γράφω νέο κομμάτι, το "Μπάλα του Τένις" και λέω ότι θα πάει καλά.
Δεν θέλεις κάτι παραπάνω από αυτήν την κοινότητα;
Όχι.
Καθόλου;
Δεν θέλω. Το Σαν Φρανσίσκο είναι το σπίτι μου.
-Ο κόσμος εδώ είναι η οικογένειά μου. -Εντάξει.
Μια χαρά.
Τι θα κάνεις με τον Μπράντον;
Θα αρχίσω να βγαίνω με άλλους. Ό,τι χειρότερο.
Υπάρχουν τόσες εφαρμογές.
Είδα μία όπου πρέπει να στείλεις δώρο πριν στείλεις μήνυμα.
Βασικά, για να σου πω την αλήθεια,
σκεφτόμουν να δοκιμάσω με τον παλιό τρόπο.
Όμως, αν δεν κάνει δουλειά...
μπορεί να κάνω μωρό μόνη μου.
Είσαι έτοιμη για κάτι τέτοιο;
Γιατί όχι; Επειδή θα έχει έναν γονιό; Και; Εγώ δεν είχα ούτε έναν.
Είχες γονείς.
Είχα τον εαυτό μου.
Εντάξει, μη θυμώνεις. Κάνε ό,τι θες.
Ευχαριστώ, μα δεν θέλω έγκριση.
Έχω μεγάλη μέρα αύριο. Καλύτερα να πηγαίνω.
Κι εγώ έχω δουλειές.
Σημαντικές δουλειές με αγωγούς.
-Εντάξει. Το αμάξι μου είναι από κει. -Έγινε.
-Τα λέμε. -Τα λέμε.
ΣΑΣΑ Είμαι σε βραδιά ποίησης,
μακάρι να είχαν τέτοιες κι όταν ήμασταν μικρά. Τι κάνεις;
Καλώς ήρθατε...
στον διαγωνισμό ποίησης του Κοινοτικού Κέντρου Κάβα.
-Σάσα, είναι φοβερό. -Ευχαριστώ.
Δεν έχω ξαναφάει έτσι σε τέτοιο πάρτι.
Ναι, υπέροχο.
ΜΑΡΚΟΥΣ Είμαι στο πάρτι. Εσύ τι κάνεις;
Άκουσα ότι είσαι η υπεύθυνη όλου αυτού.
Ναι, είμαι. Εγώ...
Θεέ μου.
Και μετά τον διαγωνισμό, η Τζένι έδωσε σε όλα τα παιδιά έναν κεραμικό κύκνο.
Πολύ γλυκό.
Γιατί μουγκρίζεις;
Πάντα είχα αμφιβολίες για την Τζένι.
Τι; Δεν είχες.
Είχα. Απλώς δεν ανακατευόμουν.
Αλλά ανακατεύεσαι τώρα.
Ναι.
Γιατί;
Ξέρεις γιατί.
Θεέ μου. Έχεις πολύ νεκρό δέρμα.
Πες αυτό που θέλεις να πεις.
Λόγω της Σάσα.
Ταιριάζετε πολύ.
Πάντα ταιριάζατε.
Η Σάσα νομίζει ότι ξέρει τα πάντα για τα πάντα.
Και είναι διάσημη. Οι διάσημοι είναι τρελοί.
Έχω δει την Γκλέν Κλόουζ να τρώει σάντουιτς με ανανά.
Η Τζένι είναι ευγενική και συμπονετική και νοιάζεται για την κοινότητα.
Και η Σάσα είναι η Σάσα.
Δεν υπάρχει καμία σαν εκείνη, το ξέρεις.
Το ξέρεις, έτσι;
Καλά κατάλαβα.
Θα μείνεις με την απορία.
Πες της πώς νιώθεις.
Γεια.
Γεια, τι λέει;
Καλά, ευχαριστώ που ήρθες.
-Χαίρομαι που έστειλες. -Ναι;
-Ναι, έχω νέα. -Κι εγώ.
-Μεγάλα νέα. -Κι εγώ.
Λοιπόν, κοίτα...
Μιλούσα στον μπαμπά μου...
Εγώ πρώτη! Γνώρισα κάποιον.
-Πότε; -Στο πάρτι που μαγείρεψα.
Μάρκους, είναι υπέροχος.
Δεν το πιστεύω ότι αρέσω σε κάποιον σαν αυτόν.
Και δεν διατυμπανίζω τέτοια συνήθως,
αλλά κάναμε το πιο τρελό και παράξενο σεξ.
Τα δάχτυλα μου διπλώνουν μόνο που το σκέφτομαι.
Και κοίτα! Έχω και πιπιλιά.
Τι πράγμα; Αυτό πρέπει να πόνεσε.
-Και πολύ μάλιστα. -Θεέ μου, Μάρκους,
έχει τα καλύτερα χαρακτηριστικά του Μπράντον, αλλά...
καλύτερα;
Καλύτερα από τον Μπράντον; Τέλεια.
-Έτσι; -Ναι.
Εσύ τι νέα έχεις; Κάτι για τον μπαμπά σου;
Δεν είναι νέα ακριβώς, απλώς ήθελα να ρωτήσω
αν ήθελες να βγούμε για φαγητό με την Τζένι.
Αυτό ήταν όλο; Τι λες για διπλό ραντεβού;
-Ναι. -Και θα τον γνωρίσεις!
-Ωραία. -Θα μείνεις άφωνος.
Ωραία, εντάξει.
Ίσως να χρειάζεσαι γιατρό.
ΜΑΞΙΜΑΛ
Είναι πολυτελές εστιατόριο. Γιατί φοράω μόνο εγώ κοστούμι;
Έπρεπε να σ' το πω. Οι πλούσιοι βαρέθηκαν τα καλά ρούχα.
Τώρα βάζουν ακριβά μπλουζάκια που μοιάζουν με αστέγων.
Η Τζένι ντύθηκε τέλεια.
Πού είναι ο δικός σου;
Να τος!
Θεέ μου!
Νομίζω ότι αυτός είναι ο Κιάνου Ριβς.
Γεια σου, μωρό.
Ήθελα να σας κάνω έκπληξη. Σας έβγαλα φωτογραφία. Δείτε!
Μεγάλο σοκ. Μόνο μία φορά γίνονται αυτά.
-Γεια σου, μωρό. -Γεια.
-Μου έλειψες. -Κι εσύ.
-Πολύ. -Μου έλειψε το στόμα σου.
Εμένα η καρδιά σου.
-Μου έλειψε το μούσι σου. -Μου έλειψε το φως σου.
-Το πιγούνι σου. -Η ψυχή σου.
Η μάζα σου.
Το πνεύμα σου.
Οι αντίχειρές σου.
-Τα μάτια σου. -Είσαι τόσο...
Μου έλειψε το άρωμά σου. Θεέ μου.
Από δω οι φίλοι μου.
Ο Μάρκους και η Τζένι.
Γεια σου, Τζένι.
Τώρα ξέρω πώς είναι να τα χάνεις μπροστά σε αστέρες.
Τα μόνο αστέρια που έχουν σημασία...
είναι αυτά που βλέπεις όταν ονειρεύεσαι.
Ευχαριστώ.
Χαρά μου, Μάρκους.
Δική μου, Κιάνου. Φοβερό ντύσιμο.
Ευχαριστώ, φίλε.
Μου το έφτιαξε ο Τομ Φορντ.
-Δεν ήξερα ότι φοράς γυαλιά. -Δεν φοράω.
Τα μάτια μου είναι τέλεια.
Είναι για ρόλο.
Δεν έχουν καν φακούς.
Βλέπεις;
Όχι.
Λατρεύω το κοστούμι. Κλασικό.
Ευχαριστώ. Το έβαλα στον χορό του σχολείου μου.
Τέλεια.
Εγώ το παράτησα το σχολείο. Πήγα να δουλέψω.
Ακολούθησα το όνειρό μου.
Να κάτσουμε;
-Είσαι εκθαμβωτική. -Θεέ μου.
-Είσαι ωραία. -Τι;
Ωραία είσαι.
Ας δειπνήσουμε.
-Τσαρλς. -Χαρά μου, κύριε Ριβς.
Δική μου.
Να ρωτήσω...
Έχετε πιάτα που παίζουν με τον χρόνο;
Με την έννοια του χρόνου;
Ναι,
έχουμε κρέας ελαφιού σου βιντ.
Δίνουμε και ακουστικά, για να ακούτε τον ήχο του ζώου που τρώτε.
Έτσι, δείχνουμε τον κύκλο της ζωής.
Και, φυσικά, ό,τι βλέπετε στο τραπέζι είναι βρώσιμο.
Ναι!
-Αυτό είναι... -Όχι.
Όχι η πετσέτα.
Μη φας την πετσέτα.
Βλαστοί και μαρούλι σε κάψουλες,
σερβιρισμένα με αποξηραμένα φύκια και νιφάδες ψαριού.
Τροφή για ψάρια;
-Νιφάδες ψαριού. -Δηλαδή, τροφή για ψάρια.
Κάνουμε απολέπιση στο ψάρι, όσο κολυμπάει, και μαζεύουμε τα ψήγματα που αφήνει.
Κατάλαβα.
Πιτυρίδα ψαριού.
Διάφανη σούπα σπαραγγιών από φυγοκεντρωτή.
Το ολόμαυρο πιάτο.
Η γεύση της σαλάτας του Καίσαρα.
Συγγνώμη.
Τέλος, φούσκες ζάχαρης κρυσταλλωμένης λεβάντας από τον Γουάλας.
Έχει γεύση σύννεφου.
-Λοιπόν, Χένρι... -Μάρκους.
Λοιπόν, Μάρκους.
-Έμαθα ότι έχεις μπάντα. -Είναι φοβεροί.
Μπορούν να γίνουν μεγάλοι, αν θέλουν.
Σας έχω ακούσει σε κανένα φεστιβάλ;
-Όχι, είμαστε μπάντα της γειτονιάς. -Βλέπεις;
Αυτό ακριβώς...
είναι το σημαντικό.
Να δουλεύεις στην αφάνεια.
Να πεινάς, να παλεύεις.
Ο άνθρωπος που αποδέχεται την κενή μετριότητά του...
λάμπει πιο δυνατά...
από οποιονδήποτε.
Ευχαριστώ, Κιάνου.
-Στον Μάρκους. -Στον Μάρκους.
Στον Μάρκους, μέσω της σοφίας του Κιάνου.
Με συγχωρείς λίγο. Μετά από γεύματα, τεντώνω τα πόδια μου.
-Πείτε τα εσείς. -Εντάξει.
-Πάω να πάρω λίγο αέρα. -Τον λατρεύω τον αέρα.
Ας πάρουμε λίγο αέρα.
Μην ενοχλείσαι από αυτό για τη μετριότητα.
Ήταν κομπλιμέντο. Έτσι εκφράζεται.
Πώς σου φαίνεται κατά τ' άλλα;
Νομίζω ότι μπορεί να κόψει τους θεατρινισμούς.
Και πολύ μάλιστα.
Ηθοποιός είναι.
Μαλάκας είναι.
Με ρώτησες τι πιστεύω.
Μ' αρέσει πραγματικά.
Είναι καλός...
Να συνεχίσουμε τη βραδιά κάπου αλλού;
Πάμε στο ξενοδοχείο μου για ένα ποτάκι;
Ναι, καλή ιδέα.
Ο λογαριασμός;
Το κανόνισα.
Ήταν παραμύθι ο αέρας.
Δεν μου έδωσες ευκαιρία να προσφερθώ.
Είναι 6.400 δολάρια.
Λιγότερα από όσα παίρνω τώρα για την ταινία μου Speed,
αλλά...
λίγο πολλά για σένα.
Δεν πειράζει, όμως.
Ευχαριστώ.
-Φέρνω το άρμα. -Εντάξει.
Θα φέρω τις τσάντες μας.
Εντάξει,
καταλαβαίνω ότι μπορεί να παρεξηγήσεις...
που σου έπιασε το μάγουλο,
μα τον ξέρω, έτσι δείχνει το ενδιαφέρον του.
Ναι, είναι φοβερός. Όλα επάνω του είναι φοβερά.
-Τι σημαίνει αυτό; -Σημαίνει ό,τι σημαίνει.
Αν υπονοείς κάτι αρνητικό για εκείνον, έχεις δει την Τζένι;
Είναι καλή. Βοηθάει παιδιά.
Κι ο Κιάνου μάλλον. Έχει βοηθήσει πολλούς.
Έσπασε τα ταμεία της χώρας το '90 και το 2000.
-Καλά, κάνω λάθος. -Ναι.
Για πολλά πράγματα.
Πάντως όχι για το γεγονός ότι πεινάω μετά από δείπνο 6.400 δολαρίων.
Μπορώ να έχω ένα ολόμαυρο μπουρίτο για τον δρόμο;
Πλάκα κάνει.
Χόρτασα.
Ευτυχώς έβαλα λαστέξ.
Βλέπετε;
Θεέ μου.
Πλάκα κάνεις;
Γεια;
Εδώ έξω!
Εδώ!
Γεια!
Φοβερό μέρος!
-Καλώς ήρθατε. -Περάστε.
Θέλετε να παίξουμε τίποτα; Να ρωτήσω τη ρεσεψιόν για επιτραπέζια;
Ο υπεύθυνος των κασκαντέρ στο John Wick μού έμαθε δικό του παιχνίδι.
Λέγεται "Παγοσπάστης".
Σαν το Θάρρος ή Αλήθεια,
αλλά λίγο πιο...
αποκαλυπτικό.
Μήπως προτιμάς παντομίμα;
Το άκουσα αυτό.
-Στην υγειά μας. -Στην υγειά μας!
-Στην υγειά μας. -Στην υγειά μας.
-Μάρκους. -Συγγνώμη.
Σειρά μου.
Καλό αυτό.
Με ποιον ήσασταν τσιμπημένοι μικροί;
Εγώ...
με τη Μητέρα Τερέζα.
Έλεος.
Μάρτιν Λούθερ Κινγκ ο νεώτερος.
-Τι; -Ναι!
Εγώ ήμουν τσιμπημένη...
με τον Μάρκους Κιμ.
Τι πράγμα;
-Αυτόν; -Πότε; Εκείνες τις δύο ώρες;
-Στο αμάξι και λίγο μετά -Όχι.
Πάντα. 18 ολόκληρα χρόνια.
Δεν σε πιστεύω.
-Αλήθεια. -Πάντα.
Ναι. Ευχαριστώ που το πρόσεξες.
Ακόμη κι όταν είπες ότι κάνω μορφασμούς όταν χορεύω;
Ήταν αρνητικό κομπλιμέντο.
Για να σε κάνω να με θέλεις.
Γιατί δεν το έλεγες ευθέως;
Δεν ξέρω γιατί, Μάρκους.
Ήμουν μικρή, χαζή και φοβόμουν να το πω.
Έπρεπε να το είχες πει. Θα...
Δηλαδή...
Πάντα το σκεφτόμουν, αλλά...
Ο Παγοσπάστης θέλει ταχύτητα.
Εσείς το καθυστερείτε πολύ.
Μην ανησυχείς. Πάει καιρός.
Δεκαέξι χρόνια που μου άνοιξαν τα μάτια.
Έτσι;
Τέλος πάντων.
-Ποιος παίζει; -Αυτός.
Κι άλλο κρασί.
Ναι, παρακαλώ!
Φοβερό παιχνίδι.
Νιώθω πολύ κοντά σας.
Είναι πολύ βαθύ παιχνίδι.
Σειρά σου.
-Σειρά μου. -Σειρά σου.
Σειρά σου, Κιάνου.
Ποιο είναι το πιο παράξενο άτομο για το οποίο έχεις αυνανιστεί;
Ο Τζιν Γουάιλντερ.
Ο Μάο Τσετούνγκ.
Η πριγκίπισσα Γιασμίν
Καρτούν;
Αηδιαστικό.
Ο Τζιν Γουάιλντερ δεν είναι;
Είναι θησαυρός του σινεμά.
Κι ο Μάο Τσετούνγκ; Έχεις δει φωτογραφία του;
Φυσικά.
Ξέρω καλά από Κινέζους αξιωματούχους.
Σι Τζινπίνγκ.
Λι Κετσιάνγκ.
Εντάξει, ξέρεις τα πάντα.
-Εντάξει, κατάλαβα. -Εντάξει, παιδιά.
Ένα απλό παιχνίδι είναι.
Εντάξει.
Πρέπει να πεθάνει κάποιος εδώ...
ποιον διαλέγεις;
-Τον Μάρκους. -Μάλιστα.
Οι άντρες δεν φοβούνται τον θάνατο.
Εντάξει. Κι εγώ εσένα διαλέγω.
Θα σε σκότωνα και για πλάκα.
Να παίξουμε Cranium; Εντάξει;
Κι εγώ τον Μάρκους.
-Τι πράγμα; -Συγγνώμη.
Τα πολιτισμικά ίχνη του Κιάνου και της Σάσα είναι πολύ μεγαλύτερα.
Δεν θα μπορούσα να το κάνω στον κόσμο.
Εντάξει, τέλεια. Ξέρετε τι;
-Δεν θέλω να παίξω άλλο. -Γιατί, Μάρκους;
Τι έχει αυτό το παιχνίδι...
που σε φοβίζει;
Δεν φοβάμαι, Κιάνου.
Ξέρεις κάτι; Εντάξει.
Σε προκαλώ να σπάσεις το βάζο στο κεφάλι σου.
Τι;
-Αυτό το βάζο; -Ναι.
Κανένα πρόβλημα.
Θεέ μου.
Αιμορραγείς.
Είδες πόσο εύκολο ήταν;
Δεν δειλιάζω ποτέ.
Σειρά μου;
Ναι.
Σε προκαλώ να με χτυπήσεις.
Να σε χτυπήσω; Τι εννοείς;
Νιώθω μια ενέργεια,
σαν να θέλεις να παλέψουμε.
-Χτύπα με. -Όχι.
Το παιχνίδι τελείωσε.
-Χτύπα με! -Όχι!
-Χτύπα τον! -Όχι!
-Χτύπα με! -Γαμώτο!
Ναι!
Νιώθεις καλύτερα;
Θες άλλη μία...
Χένρι;
Σταματήστε!
Κοιμήσου.
Άφησέ τον, Κιάνου. Σταμάτα!
Τι σκατά πρόβλημα έχεις;
Δεν έχω πρόβλημα, Σάσα.
-Το δικό σου; -Φεύγουμε. Είσαι μαλάκας.
Κρίμα που ήρθαν έτσι τα πράγματα.
Τουλάχιστον να καλέσω Uber.
Ναι.
Εγώ θα μείνω.
Τι πράγμα;
Δεν θα χάσω την ευκαιρία να του μιλήσω για το Κοινοτικό Κέντρο.
Ο κόσμος αλλάζει μόνο με ανθρώπους με επιρροή.
Πρέπει να ξέρεις διάσημους, για να φέρεις την αλλαγή;
Βοηθάει;
Δες τι έχει κάνει ο Ντι Κάπριο για την κλιματική αλλαγή.
Τι έχει κάνει;
Το προσπαθεί.
-Σου είπα ότι ήταν μαλάκας. -Σκάσε.
Κι εσύ φταις.
Εγώ; Τι έκανα;
Ίσως που είπες ότι θα τον σκότωνες για πλάκα;
Αυτός το είπε πρώτος.
Τόσο πολύ χρειάζεσαι κάποιον;
Σταμάτα να μιλάς.
Ήθελες να κάνεις μωρό μόνη, αν δεν έβρισκες κάποιον άμεσα.
Μην το πεις σε κανέναν αυτό.
-Θα το ξέρουν αν το κάνεις. -Μπορεί.
Ίσως να πω ότι ο μπαμπάς ποδοπατήθηκε μέχρι θανάτου.
-Φοβερή ιδέα. -Ναι.
Πες ψέματα σε όλους, όπως λες στον εαυτό σου.
-Δεν λέω ψέματα στον εαυτό μου. -Όλο κάτι κάνεις,
γεμίζεις τη ζωή σου με βραβεία,
συμφωνίες, ηλίθιους γκόμενους που δεν σου ταιριάζουν,
και λες στον εαυτό σου ότι θα σε κάνουν να νιώσεις
-έστω λίγο πιο χαρούμενη. -Ενώ εσύ;
Στο σπίτι του μπαμπά σου, με το ίδιο αμάξι.
Έχεις τόσο ταλέντο και το χαραμίζεις.
Δεν κάνεις τίποτα.
Λες ότι είσαι χαρούμενος, αλλά στην πραγματικότητα...
φοβάσαι.
Δεν έχεις τίποτα να μου πεις;
Τι κάνεις;
Δεν ξέρω.
Δεν ξέρω. Συγγνώμη.
Εγώ είμαι εδώ, στα αριστερά.
Θεέ μου.
Σίγουρα...
βελτιώθηκες.
Εξασκήθηκα λίγο.
Αλήθεια; Πόσο;
Μην πας να με ντροπιάσεις.
Μου έλειψες.
Κι εμένα.
Έδωσα μπουνιά στον Κιάνου Ριβς.
Στα μούτρα.
Επίσης, παρήγγειλε Uber που είχε κι άλλον επιβάτη.
Λάθος θα έκανε.
Όχι, το έκανε επίτηδες.
Ξεκίνησα στον πάτο Και είμαι ακόμη εκεί
Άνοδος μηδέν Φθινόπωρο παντού
Έπεσα στον γκρεμό Σαν τ' άγαλμα του Σαντάμ
Έκανα έξοδο...
Ο φίλος μου!
Τόσο φτωχός που μένω σε Volvo του '87
Ο γείτονάς μου είναι στο πορτμπαγκάζ
Προχθές έφαγα σάντουιτς με αρουραίο
Τον γουστάρεις;
Αν κάνεις κίνηση, σ' έφαγα.
Θα βρω τον ΑΜΚΑ σου, και την έβαψες.
-Αναπήδα -Αναπήδα σαν μπάλα τένις
-Αναπήδα -Αναπήδα σαν μπάλα μπάσκετ
Αναπήδα σαν μπάλα ποδοσφαίρου
Ή κάθε είδους μπάλα εκτός από φούτμπολ
Ό,τι αγοράζω λαθραία είναι Gucci
Από χάπια μέχρι χόρτο
Δηλαδή είμαι πλούσιος, ζω σε έπαυλη
Παρέα με τον Σαράντος Και τον Ντάνσον
-Αναπήδα -Αναπήδα σαν μπάλα τένις
-Αναπήδα -Αναπήδα σαν μπάλα μπάσκετ
-Αναπήδα -Αναπήδα σαν μπάλα ποδοσφαίρου
Ή κάθε είδους μπάλα εκτός από φούτμπολ
Σου είπε τέτοιο πράγμα;
Απίστευτο. Φαινόταν γλυκιά στις ταινίες της.
Επειδή κάποια παίζει τσαγιερό που τραγουδάει,
δεν σημαίνει ότι είναι και ευγενική.
-Χαίρομαι που σε βλέπω έτσι πάλι. -Πώς έτσι;
Είσαι ο εαυτός σου.
Εσύ μου θύμησες την αίσθηση.
Ποια αίσθηση;
Του να είσαι σπίτι.
Χαίρομαι που γύρισες.
Βερόνικα, Ντενίς, είναι πανέμορφη.
Ευχαριστούμε. Δεν είναι τέλεια;
Θέλω μόνο να την κοιτάω.
Μη σας πιέζω,
αλλά νιώθω ότι γεννήθηκα για νονά έτσι που την κρατάω.
Δεν μπορείς να την κρατάς από τη Νέα Υόρκη.
Μωρή, θα είμαι νεραϊδονονά.
Θα πηγαινοέρχομαι όπου θα είναι σαν νεράιδα.
Με είπες "μωρή" κρατώντας το μωρό μου. Δεν είσαι έτοιμη.
Θα πας τελικά στη Νέα Υόρκη;
Πρέπει να είμαι εκεί για το εστιατόριο.
Ναι, δεν ξέρω. Νόμιζα ότι θα έμενες εδώ για λίγο.
Ήλπιζα να έρθεις κι εσύ. Θα περάσουμε ωραία μαζί.
Θα έχουν κι εκεί κλαμπάκια για να παίξετε τζάμπα.
Έτσι;
Ναι, νονά Σάσα.
-Θα είμαι η καλύτερη νονά, γαμώτο. -Δεύτερο χτύπημα.
Νόμιζα ότι οι διάσημοι δεν φορούν κοστούμια πια.
Μια χαρά είσαι.
Θα σε περάσουν για αστέρα της K-pop.
Το σακάκι είναι απαραίτητο.
Δεν έχετε κάτι πιο μικρό;
Μόνο αυτό έχουμε.
Αυτά εκεί;
Δεν είναι διαθέσιμα.
-Όχι; -Ανήκουν σε άλλους.
Κι αυτό δεν ανήκει σε κανέναν,
-επειδή κανένας δεν είναι τόσο μεγάλος; -Ο κύριος πέθανε.
-Ο πρώην ιδιοκτήτης πέθανε; -Ναι.
Ο Αντρέ ο Γίγαντας.
-Αυτός ήταν; -Ήταν ένας μεγαλόσωμος κύριος.
Μοιάζεις με την Ντετζένερις το '80.
Σκάσε. Για σένα το κάνω.
Και το κάνεις μια χαρά.
Καλησπέρα. Καρπάτσιο αρνιού με παγωτό του Καίσαρα;
Με τίποτα, ευχαριστώ.
-Παρφέ αυγού; -Καλύτερα να αυτοπυροβοληθώ, ευχαριστώ.
Τι; Είπα ευχαριστώ.
Πρέπει να περάσω από το κόκκινο χαλί.
Εντάξει.
Κρατάς την τσάντα μου;
Ναι, φυσικά.
Σάσα, πες μας για το νέο εστιατόριο στο Σαν Φρανσίσκο.
Θα είναι διαφορετικό και πρωτοποριακό.
Πώς νιώθεις για τον χωρισμό σου;
Του εύχομαι ό,τι καλύτερο.
Είχε έρθει η ώρα να πάρουμε άλλους δρόμους.
Είμαι εδώ με τον νέο σύντροφό μου. Τον Μάρκους Κιμ.
Σεφ κι αυτός;
Όχι, ασχολείται με τον κλιματισμό.
Είναι ένας απλός τύπος.
Δεν το πιστεύω ότι ανοίγουμε απόψε.
Έχω άγχος.
Θεώρησες την τελευταία εκδήλωση τρελή; Πού να δεις τα εγκαίνια εστιατορίου.
Χαίρομαι που είναι το τελευταίο για τώρα.
Λοιπόν...
όχι ακριβώς. Πάω Νέα Υόρκη την άλλη βδομάδα.
Θα έρθεις, έτσι;
Δεν ξέρω. Έχω τον μπαμπά και την οντισιόν.
Έλα μετά την οντισιόν.
Μπορεί. Θα δούμε.
Πότε σκοπεύεις να γυρίσεις;
Δεν σκόπευα.
Θα...
προχωρήσω στο επόμενο.
Κατάλαβες;
Σωστά.
Επειδή είσαι "διάσημη σεφ".
Ποιος σκέφτηκε αυτόν τον όρο; Εντελώς δήθεν.
Τέλεια. Όχι εγώ πάντως.
Ξέρεις ποιον άλλο όρο μισώ;
"Εξέχουσα Ασιατική Κουζίνα".
Το ασιατικό φαγητό δεν είναι "εξέχον". Είναι αυθεντικό.
Τέτοιο έφτιαχνες με τη μαμά μου. Δεν ξέρω γιατί κάνεις τέτοια τώρα;
-Δεν είναι αυθεντικό το φαγητό μου; -Δεν είναι.
Το ασιατικό δεν πρέπει να σερβίρεται σε σφηνοπότηρο, αλλά σε μεγάλα μπολ.
-Κάνεις ό,τι θέλουν οι πλούσιοι λευκοί. -Τότε γιατί τα έχεις μαζί μου;
Εσύ γιατί βγαίνεις με έναν απλό τύπο;
Θέλεις κάποιον να σου κρατάει την τσάντα.
Ως κομπλιμέντο σε είπα "απλό τύπο".
-Δεν ασχολείσαι με μαλακίες. -Όπως εσύ;
Σωστά.
Αντ' αυτού, εσύ καπνίζεις χόρτο κάθε μέρα, κάτι πολύ πιο ευγενές.
Προς Θεού, μη χαλαρώσει κανείς μπροστά σου.
Μη μου τη λες επειδή κυνηγάω πράγματα.
-Φοβάσαι οτιδήποτε καινούργιο. -Όχι.
Απλώς δεν θέλω να είμαι ο τύπος που έχεις δίπλα σου,
-για να μη βγαίνεις μόνη. -Γιατί όχι;
Πού το κακό στο να με υποστηρίζεις;
-Δεν θα αμφισβητούσες το αντίστροφο. -Δεν με υποστηρίζεις.
Μισείς την μπάντα. Και το Ράγκα.
Δεν τη μισώ!
Η μπάντα είναι καλή.
Πολύ καλή για να μένει στην τρύπα!
Εγώ τη λατρεύω την τρύπα!
Συγγνώμη αν δεν είναι αρκετά "εξέχουσα".
Ξέρεις κάτι, Μάρκους;
Μην έρθεις απόψε.
Σάσα!
-Δεν ήθελα... -Σ' αγαπώ, Μάρκους.
Σ' αγαπούσα από μικρή.
Δεν θέλω να ζήσεις τη ζωή μου, μόνο να καταλάβεις ότι είναι η δική μου.
Θέλω να είμαστε μαζί.
Να γυρνάω σπίτι σ' εσένα, ακόμη κι όταν είσαι μαλάκας.
Θα πάω στη Νέα Υόρκη,
αν δεν θέλεις να έρθεις, απλώς πες το.
Δεν θέλω να έρθω μαζί σου.
Είσαι εντελώς δειλός, γαμώτο.
Να υπάρχουν θέσεις στο μπαρ.
Και πες στον Άντρε να παραγγέλνει μόνο φρέσκα σιτάκε.
Εντάξει.
Θα είσαι εντάξει;
Ναι, μια χαρά.
Το άνοιξα το εστιατόριο.
-Σειρά του επόμενου. -Θα θυμώσεις, αλλά θα το πω.
Μην τα παρατάς.
Δεν θέλω να ζεις μια ζωή μετανιωμένη
και να λες "Ίσως αν είχα προσπαθήσει".
-Τι να κάνω; -Μίλα του.
Τελείωσα με τον Μάρκους.
Θα σε πάρω από Νέα Υόρκη.
Σ' αγαπώ.
Κι εγώ σ' αγαπώ.
Μπαμπά, έφερα να φάμε...
-Μπαμπά; -Μάρκους;
-Ντόνα Σάμερ; -Νταϊάνα Ρος;
-Κάθι. -Μπαμπά!
Ο Μάρκους.
Τώρα που γνωριστήκαμε όλοι,
ποιος θέλει να φάμε;
-Πόσο καιρό τα έχετε; -Αρκετό.
Τα βρήκαμε στο πάρτι. Ξέρεις πόσο μ' αρέσει η Ρος.
Γιατί δεν το είπες;
Δεν ήξερα πώς θα αντιδράσεις.
Έφυγε η Σάσα;
Ναι, έφυγε.
Γιατί δεν πήγες;
Επειδή έχω ευθύνες εδώ.
Τη δουλειά, την μπάντα, εσένα.
-Εγώ σε φροντίζω. -Τι στην ευχή λες;
-Δεν χρειάζομαι βοήθεια. -Κι όμως.
Δεν μπορώ να κάνω μια ένεση;
Εγώ σ' την κάνω.
Δεν ζεις τη ζωή σου για μένα.
Με χρειάζεσαι.
Έχασες τη μαμά.
Δεν θα σε αφήσω κι εγώ.
Και οι δύο τη χάσαμε.
Κι όσο δύσκολο κι αν ήταν, είχε έρθει η ώρα της.
Νόμιζα ότι αν σου έδινα χώρο,
θα το ξεπερνούσες και θα προχωρούσες.
Έμεινες εδώ και άφησες τον κόσμο να σε προσπεράσει.
Με σκοτώνει να σε βλέπω έτσι, θα στενοχωρούσε πολύ τη μάνα σου.
Κάποια στιγμή,
θα πρέπει να πάρεις κάποια ρίσκα, γιε μου.
Και μην είσαι αρνητικός μπροστά στην Κάθι.
Να τοι. Γεια σας, μαλάκες.
Ήρθα να ξεκινήσω νωρίς το πάρτι.
Τι τρέχει;
Χωρισμός;
Χώρισες με τη Σάσα;
Τι; Πότε έγινε;
Δείτε.
Απόψε το Σάουθιζ έχει οντισιόν.
Κανείς δεν μας ξέρει εδώ, αλλά δεν έχω πρόβλημα.
Ας το κάνουμε!
-Αναπήδα -Αναπήδα σαν μπάλα τένις
-Αναπήδα -Αναπήδα σαν ρακέτα...
Διάλειμμα. Πρέπει να...
φροντίσω κάτι.
Ερώτηση. Πού είναι η τουαλέτα;
Είσαι ο μεγαλύτερος εγωιστής που ξέρω!
Δεν νοιάζεσαι για την μπάντα μας.
Μάρκους, έχασα 23 κιλά και ούτε που το πρόσεξες.
-Φοράω medium τώρα. -Το δύσκολο είναι να το βγάζεις.
Το ξέρω, Τζίντζερ!
Δεν τη χρειάζομαι.
Πείτε μου ότι είμαι καλύτερα χωρίς εκείνη.
Μισούμε ο ένας τη ζωή του άλλου.
Έλα, Τόνι.
Πες μου ότι δεν ταιριάζαμε καθόλου
και καλύτερα έτσι.
Δεν ξέρω τι να σου πω.
Σου λέω ακριβώς τι να μου πεις. Στην κυριολεξία.
Τα χάλασες όλα.
Αφήστε μου μήνυμα.
Λυπάμαι πολύ. Τα χάλασα όλα.
Ξέρω ότι είναι πολύ αργά,
και μάλλον δεν θέλεις να μου ξαναμιλήσεις.
Εγώ θα συνεχίσω την προσπάθεια.
Δεν θα αφήσω να περάσουν άλλα 16 χρόνια χωρίς να σου μιλήσω.
Εγώ είμαι πάλι.
Το Σάουθιζ μάς έδωσε κι άλλη ευκαιρία και παίξαμε τέλεια.
Δεν ξέρω αν είδες τον σύνδεσμο που σου έστειλα,
αλλά ανέλαβα εγώ κι άνοιξα ηλεκτρονικό μαγαζί.
Οι πωλήσεις μας εκτινάχθηκαν,
κάτι εντελώς τρελό.
Ξέρω ότι μάλλον βαρέθηκες να μ' ακούς,
αλλά ήθελα να σου πω ότι μετακόμισα.
Βρήκα σπίτι.
Μικρό, αλλά τουλάχιστον χάλια.
Θα είμαι κοντά στο εστιατόριό σου αύριο,
οπότε είπα να περάσω να δω μήπως είσαι στο Σαν Φρανσίσκο.
Θέλω πολύ να σου μιλήσω, οπότε...
Εντάξει, τα λέμε.
Μαμά; Μπαμπά;
-Έκπληξη! -Ήρθαμε να σε δούμε.
Στη Νέα Υόρκη;
Ναι!
Είχαμε δωρεάν εισιτήρια και βρήκαμε τη διεύθυνσή σου στο Google.
Μόνο δύο Σάσα Τραν στην περιοχή.
Και η άλλη είναι μωρό.
Σάσα... Θεέ μου.
Πανέμορφο το διαμέρισμά σου.
Σοβαρά, δεν χρειαζόταν να έρθετε μέχρι εδώ.
Ακούσαμε ότι το περιοδικό Food & Wine θα σε βραβεύσει,
και θέλαμε να έρθουμε να σε στηρίξουμε.
Πρωτότυπο.
Εντάξει, είσαι θυμωμένη που δεν ήμασταν πολύ δίπλα σου...
"Πολύ";
Με αφήνατε μόνη στο σπίτι ολόκληρες μέρες.
Προσπαθούμε να επανορθώσουμε τώρα.
Καλά.
Τι είναι αυτό;
Μια απόδειξη.
Από το εστιατόριο στο Σαν Φρανσίσκο.
Δεν είπαμε ποιοι ήμασταν,
πληρώσαμε τα πάντα κανονικά.
Με τίποτα.
Έχουμε φωτογραφίες που αποδεικνύουν ότι είμαστε οικογένεια,
αλλά δεν τις πήραμε.
Βλέπεις; Μέχρι και έξτρα γαρίδες παραγγείλαμε.
ΤΟ ΜΕΝΟΥ ΤΩΝ ΑΓΙΩΝ ΣΕΦ: ΣΑΣΑ ΤΡΑΝ
Με συγχωρείτε;
Μπορώ να βοηθήσω;
Ναι.
Μήπως είναι εδώ η Σάσα Τραν;
-Φοβάμαι πως όχι. -Η Βερόνικα μήπως;
Είμαι φίλος.
Είναι στο γραφείο επάνω.
Ωραία, ευχαριστώ.
Έλα, Βερόνικα.
Έρχεται να σε δει ένας τύπος της μεσαίας τάξης.
ΣΕΦ/ΙΔΙΟΚΤΗΤΡΙΑ ΣΑΣΑ ΤΡΑΝ
Γεια.
Αυτή ανέβασε τις πωλήσεις μας.
Τα παρήγγειλε όλα online με ψεύτικο όνομα
και τα έστειλε εδώ.
Τι όνομα;
D'Angelo.
Νόμιζα ότι δεν ήθελε να μου ξαναμιλήσει. Γιατί να κάνει κάτι τέτοιο;
Είσαι γλύκας, αλλά βλάκας.
Μπορώ να βοηθήσω;
Κόψε το υφάκι, σκύλα.
-Εντάξει. -Πάω Νέα Υόρκη αύριο.
Ο φίλος μου ο Κιάνου Ριβς σάς πρότεινε.
Τον ξέρεις; Φίλος μου. Του έχω ρίξει μπουνιά.
Θα πάρω αυτό.
Εξαιρετική επιλογή.
-Σαμπάνια; -Όχι, ευχαριστώ.
Εννοείται! Φέρ' την όλη!
Εντάξει, ευχαριστώ.
Να σας βγάλω την ετικέτα.
Βγάλ' το! Με φαγουρίζει!
ΚΟΣΤΟΥΜΙΑ ΚΑΙ ΤΕΤΟΙΑ ΑΝΤΡΙΚΑ ΡΟΥΧΑ
ΕΚΠΤΩΣΕΙΣ 40%-60%
-Να βοηθήσω; -Ναι.
Θα πάρω αυτό το κοστούμι που κάνει 219,32 δολάρια.
Έχει ζώνη και δύο παντελόνια.
Πολύ ευέλικτη επιλογή.
Καλό για δίκες, συνεντεύξεις για απλές δουλειές
και συναντήσεις λυκείου,
όπου δεν θέλεις να ξέρουν ότι είσαι επιτυχημένος.
ΠΕΡΙΟΔΙΚΟ FOOD & WINE ΟΡΑΜΑΤΙΣΤΗΣ ΤΗΣ ΧΡΟΝΙΑΣ
Σάσα! Από δω!
Σάσα! Εδώ!
Σάσα, με ποιον ήρθες απόψε;
Δεν μπορούσα να διαλέξω,
οπότε, έφερα δύο.
Κουόκ και Σάντι Τραν,
οι γονείς μου.
-Βάλ' τους στη φωτογραφία. -Ελάτε.
Μαμά, μπαμπά, είστε πολύ ωραίοι.
Με συγχωρείτε. Έχω μια ερώτηση!
Μάρκους;
Τι κάνεις εδώ;
Ήρθα να σε βρω.
Σε όλη τη διαδρομή,
έψαχνα έναν ωραίο τρόπο να το πω,
μα δεν βρήκα, θα το πω όπως να 'ναι.
Θέλω να είμαι όπου κι εσύ.
Δεν με νοιάζει πού. Δεν με νοιάζει τι θα πρέπει να φορέσω.
Δεν με νοιάζει αν θα πρέπει να φάω μικρά πράγματα που μισώ.
Θέλω να είμαι μαζί σου.
Θέλω να σε κάνω να γελάς.
Θέλω να μου το λες όταν δεν πιέζω τον εαυτό μου.
Θέλω να κάνουμε πολύ σεξ.
Δεν έπρεπε να αναφέρω το σεξ, το ευτελίζει λίγο.
Τέλος πάντων.
Θέλω να κάνουμε οικογένεια. Θέλω να περάσω τη ζωή μου μαζί σου.
Ακόμη κι αν με τρομάζει,
ακόμη κι αν φοβάμαι κάθε μέρα όσο φοβάμαι τώρα.
Οπότε, έχω αυτήν την ερώτηση.
Σάσα Τραν...
να σου κρατήσω την τσάντα;
Αυτή ήταν η κακή εκδοχή;
-Καλό ήταν; -Τέλειο.
-Σ' άρεσε; -Πολύ.
Φιληθείτε επιτέλους!
Πάμε για το βραβείο σου.
Εδώ, στην κάμερα!
Σάσα, ευχαριστούμε!
-Ωραίο κοστούμι. -Σ' αρέσει;
-Από πού είναι; -Κοστούμια και Τέτοια.
-Τι είναι αυτό; -Είχε δύο παντελόνια.
Νομίζω από χαρτί.
Εγώ το πλήρωσα. Με τα λεφτά από το κατάστημα της μπάντας.
Δεν το πιστεύω αυτό που έκανες.
Έχω την τιμή να παρουσιάσω το βραβείο του οραματιστή της χρονιάς
στη Σάσα Τραν!
Σάσα!
Φοβερή βραδιά.
Πεινάς ακόμη;
Σαν λύκος.
Φάγαμε ένα νουντλ ρυζιού τυλιγμένο σε σύκο.
Είσαι τυχερός,
ξέρω ένα νέο μαγαζί.
Αλήθεια;
-Απεριόριστο παρφέ αυγού ορτυκιού. -Τέλεια.
Είναι μπουφές με μόνο παρφέ.
Ανοίγουμε σε μία εβδομάδα, οι προετοιμασίες προχωρούν.
Υπέροχο.
Πολύ διαφορετικό από το άλλο.
Έλα δω. Θέλω να δεις κάτι.
Είναι έτοιμο;
Μάλιστα, σεφ.
Σαν της μαμάς μου.
Ο ΤΡΟΠΟΣ ΤΗΣ ΤΖΟΥΝΤΙ ΚΙΜΤΣΙ ΤΖΟΥΝ - ΜΠΙΝΤΕ ΤΟΥΚ
Όλες δικές της συνταγές.
Αυτό θέλω να κάνω, Μάρκους.
Φαγητό που σε κάνει να νιώθεις σαν στο σπίτι σου.
Όπως με έκανε να νιώθω η μαμά σου.
Κέρδισες.
Έβγαλες καλύτερο λόγο.
Θα είναι δύσκολο να αφήσω αντικειμενική κριτική.
Ο ΤΡΟΠΟΣ ΤΗΣ ΤΖΟΥΝΤΙ
Σάσα, ευχαριστώ και πάλι που μας έφερες εδώ.
Δεν γινόταν χωρίς εσάς, κύριε Κιμ.
Τι λες, λοιπόν;
Θα της άρεσε;
Θα το λάτρευε.
Δέχομαι.
-Συγγνώμη; -Ναι, θα γίνω νονά του.
Κάναμε νονά την αδερφή της Ντενίς.
Τι πράγμα;
Πλάκα κάνω. Εσύ είσαι.
Σταμάτα.
Η επιλόχειος είναι αληθινή.
Έλα. Είναι τα εγκαίνια.
Ίσως να κάνουμε τους Hello Peril της ανατολικής ακτής.
-Καλή ιδέα. -Θα βγούμε σε όλη τη χώρα.
Ωραίο σε βλέπω, παρεμπιπτόντως.
Medium φοράς;
Ευρωπαϊκό Slim Cut.
Τα καλύτερα 600 δολάρια που ξόδεψα.
Πεινάω συνέχεια.
Συγχαρητήρια. Είμαι πολύ περήφανος.
Ευχαριστώ.
Λες να ξέρουν όλοι ότι έδωσα μπουνιά στον Κιάνου;
Καλύτερα να γράψεις τραγούδι για σιγουριά.
Γεια σας
Πίστεψέ το Έχωσα μπουνιά στον Κιάνου Ριβς
Ήταν καλύτερο από σκηνή του Speed
Χτύπησα τον Τζον Γουίκ και νιώθω τέλεια
Είμαι θεός, λέγε με Ηρακλή
Πίστεψέ το Έχωσα μπουνιά στον Κιάνου Ριβς
Ήταν καλύτερο από σκηνή του Speed
Αλήθεια είναι σου λέω Τις έχωσα στον Νίο
Τις σφαίρες τις αποφεύγει Εμένα όμως όχι
Νιώθω ανανεωμένος Έχουμε νέο σερίφη
Τσέκαρε το παράσημό μου Είναι ο Κιάνου με μαυρισμένο μάτι
Βολτάρω στη μητρόπολη
Είναι όλα μισογεμάτα, είμαι αισιόδοξος
Δεν έκανα τίποτα ακόμη Μα νιώθω πετυχημένος
Πυγμάχος με σιδερένια γροθιά
Με αυτήν θα επιβιώσω την αποκάλυψη
Θα κατακτήσω κάθε κορυφή
Καταφέρνω τα πάντα, είμαι στρατιώτης
Τα βάζω με τους πάντες Τα μούτρα σου θα φας
Θα κατουράω τους δικούς σου Για ολόκληρους αιώνες
Αιώνες και λοιπά
Δεν είμαι ψηλός Αλλά κανείς δεν συγκρίνεται
Κι αν θέλεις να νιώσεις έτσι
Εγώ το μόνο που έκανα Ήταν να ρίξω ξερό αστέρα τρανό
Πίστεψέ το Έχωσα μπουνιά στον Κιάνου Ριβς
Ήταν καλύτερο από σκηνή του Speed
Χτύπησα τον Τζον Γουίκ και νιώθω τέλεια
Είμαι θεός, λέγε με Ηρακλή
Φοβερή η περιπέτεια Ο Κιάνου θα θέλει μασέλα
Η παλάμη μου σκοτώνει
Με θέλουν στη Λεγεώνα της Δικαιοσύνης Και τους Εκδικητές
Εξαφανίζω τον συναγωνισμό με χαρά
Χαλαρός και χαρούμενος πολύ
Το μόνο καλύτερο Από την μπουνιά στον Ριβς
Είναι ότι η κοπέλα του διάλεξε εμένα
Δεν περιμένατε ερωτικό τραγούδι
Αλλά ο λόγος της επιτυχίας μου
Είναι η μπουνιά στο μάτι Που με έκανε δικό της
Η αγάπη της με κάνει αήττητο
Με πιάνεις; Δεν θα χάσω ποτέ
Ήταν και μαλάκας και δεν το μετανιώνω
Θα γιορτάζω για πάντα αυτή τη μέρα
Τουλάχιστον μέχρι τους τίτλους τέλους
Πίστεψέ το Έχωσα μπουνιά στον Κιάνου Ριβς
Ήταν καλύτερο από σκηνή του Speed
Χτύπησα τον Τζον Γουίκ και νιώθω τέλεια
Είμαι θεός, λέγε με Ηρακλή
Πίστεψέ το Έχωσα μπουνιά στον Κιάνου Ριβς
Ήταν καλύτερο από σκηνή του Speed
Αλήθεια είναι σου λέω Τις έχωσα στον Νίο
Τις σφαίρες τις αποφεύγει Εμένα όμως όχι
Πίστεψέ το Έχωσα μπουνιά στον Κιάνου Ριβς
Ήταν καλύτερο από σκηνή του Speed
Αλήθεια είναι σου λέω Τις έχωσα στον Νίο
Τις σφαίρες τις αποφεύγει Εμένα όμως όχι